cyanic-selkie/wikianc huggingface dataset:
Sólveig Pétursdóttir
Sólveig var kjörin á þing fyrir Sjálfstæðisflokkinn í Reykjavíkurkjördæmi árið 1991 og sat á þingi til ársins 2007. Hún var dóms- og kirkjumálaráðherra í ríkisstjórn Davíðs Oddssonar frá 1999-2003 og forseti Alþingis frá 2005-2007.
Foreldrar Sólveigar eru Pétur Hannesson deildarstjóri og kona hans Guðrún Margrét Árnadóttir húsmóðir. Eiginmaður Sólveigar var Kristinn Björnsson (1950-2015) lögfræðingur og fyrrverandi forstjóri Skeljungs hf. og eignuðust þau þrjú börn.
Nám og störf
Hún starfaði hjá embætti borgarfógeta í Reykjavík frá 1977-1978, var fulltrúi á lögmannsstofu Ragnars Aðalsteinssonar hæstaréttarlögmanns frá 1979-1981, kennari við Verslunarskóla Íslands frá 1983-1986 og um tíma var hún lögfræðingur Mæðrastyrksnefndar Reykjavíkur. Sólveig var borgarfulltrúi Sjálfstæðisflokksins í Reykjavík frá 1986-1990, sat í félagsmálaráði Reykjavíkur og byggingarnefnd heilsugæslustöðva í Reykjavík frá 1986-1990. Hún var formaður barnaverndarnefndar Reykjavíkur frá 1986-1991, sat í tryggingaráði 1987-1995 og var formaður nefndar forsætisráðherra um blýlaust bensín og umhverfisáhrif 1989. Hún var alþingismaður Sjálfstæðisflokksins í Reykjavík frá 1991-2007, dóms- og kirkjumálaráðherra frá 1999-2003 og forseti Alþingis frá 2005-2007.
Stórmeistari
Stórmeistari getur átt við um:
HTML
HTML (skammstöfun á Hypertext Markup Language) er mál sem er notað við gerð vefsíðna. Það setur fram texta og segir til um snið hans. Þessi gerð af málum kallast ívafsmál. HTML-skjöl innihalda svo hlekki sem geta beint á önnur skjöl.
Sérstök merki (tögg) eru notuð til að merkja hvað hinir ýmsu hlutar skjalsins þýða. Töggin eru táknuð með goggum og er texti t.d. feitletraður svona:   (b táknar bold, sem er enska fyrir feitletrun).
Við gerð vefsíðna er útliti skjalsins svo stýrt með þar til gerðu máli, CSS, og frekari gagnvirkni er útbúin með forritunarmálinu JavaScript.
HTML er nú staðall sem Alþjóðasamtök um veraldarvefinn (W3C) viðhalda. Nýjasta opinbera útgáfa staðalsins er HTML5.
thumb|400px|Myndræn sundurliðun á atriðum HTML-liðar.
Víkurkirkja (Reykjavík)
Víkurkirkja var kirkja í Reykjavík, líklega frá upphafi kristni á Íslandi þar til Dómkirkjan í Reykjavík var vígð 1796. Elstu heimildir sem nefna kirkjuna eru kirknatal Páls Jónssonar frá um 1200 og elsti máldagi hennar er frá 1379. Kirkjan var torfkirkja sem stóð í Kvosinni á horni Aðalstrætis og Kirkjustrætis í miðjum kirkjugarðinum gegnt Víkurbænum.
Víkurkirkja var öldum saman sóknarkirkja Reykvíkinga. Árið 1785 var ákveðið að reisa nýja dómkirkju í Reykjavík eftir að Suðurlandsskjálfti 1784 hafði valdið skemmdum á Skálholtskirkju. Upphaflega stóð til að byggja nýju kirkjuna utanum þá gömlu, en þegar farið var að grafa í garðinn komu í ljós grafir fólks sem hafði látist úr bólusótt. Jón Sveinsson landlæknir lagðist þá mjög gegn því að garðinum yrði frekar raskað og dómkirkjunni var fundinn staður austar og nær Tjörninni. Nýja kirkjan var vígð 1796 en gamli kirkjugarðurinn var notaður áfram þar til Suðurgötukirkjugarður var tekinn í notkun 1839.
Árið 1883 var fékk Schierbeck landlæknir kirkjugarðinum breytt í skrúðgarð og hóf þar trjárækt fyrstur manna í Reykjavík. Garðurinn hefur nokkrum sinnum verið endurskipulagður og hann er nú nær allur hellulagður. Þar stendur stytta af Skúla Magnússyni eftir Guðmund frá Miðdal sem Verslunarmannafélag Reykjavíkur gaf borginni 1954.
Teboðið í Boston
thumb|right|Mynd af teboðinu í Boston eftir W.D. Cooper. Teboðið í Boston (e. Boston Tea Party) er nafn á mótmælaaðgerðum sem sjálfstæðissinnar í bresku nýlendunni Massachusetts stóðu fyrir árið 1773.
Þann 16. desember 1773 safnaðist saman hópur frelsisbaráttumanna við höfnina í Boston, Massachusetts, til þess að mótmæla skattheimtu Breta á nýlendur sínar í Norður-Ameríku. Úr varð að skipsförmum af bresku te var hent í höfnina. Þessi atburður sem síðar hefur verið nefndur The Boston Tea Party hefur verið talinn mikilvægur vendipunktur í frelsisbaráttu Bandaríkjanna.
Sögulegur aðdragandi
Frá árinu 1607 hafði Norður-Ameríku verið skipt í 13 nýlendur breska heimsveldisins. Í kjölfar stríðsreksturs Bretlands í Sjö ára stríðinu (1756-1763) voru Bretar orðnir skuldsettir og í fyrsta sinn sáu þeir sig knúna til þess að leggja skattaálögur á nýlendur sínar í Ameríku. Hinar nýju skattheimtur urðu til þess að spenna myndaðist í samskiptum heimsveldisins og nýlendanna og hin víðfræga krafa um að engan skatt megi leggja á þjóð án aðkomu fulltrúa hennar (e. „No taxation without representation“) varð slagorð frelsisbaráttumanna sem börðust fyrir því að eiga fulltrúa á breska þinginu til þess að geta haft áhrif á málefni á borð við skattheimtu heimsveldisins. Töldu þeir að þar sem þeir höfðu ekki eigin fulltrúa á breska þinginu, væri verið að brjóta gegn stjórnarskrárbundnum rétti þeirra sem nýlendubúa breska heimsveldisins. Bretar létu ekki undan kröfum nýlendubúa; árið 1765 lagði breska þingið álögur á prentaðar vörur með stimplalögunum (e. Stamp Act) svokölluðu. Tveimur árum síðar var svo lögð á Townshend-lögin, skattalöggjöf sem ætlað var tryggja rétt Breta til þess að leggja skatta á nýlendur þeirra í Ameríku. Frelsissinnar mótmæltu þessum skattalöggjöfum og í Boston, árið 1770, brutust út átök (blóðbaðið í Boston), milli breska hersins og nýlendubúa, en þar létu fimm borgarar lífið. Um svipað leiti fjallaði breska þingið um löggjöfina, þar sem ákveðið var að hverfa frá mörgum af fyrirhuguðum skattaálögum, að undanskildu ákvæði um skattheimtu á te, svokölluðum telögum (e. Tea Act).
Uppreisn gegn skattheimtu
Með skattalöggjöfinni á te var Austur-Indíafélaginu í raun gefið einokunarleyfi á teverslun milli Bretlands og nýlendanna. Með nýju fyrirkomulagi var útvöldum umboðsmönnum í nýlendum Breta í Ameríku veitt leyfi til að versla með te. Þrátt fyrir að löggjöfin sjálf fæli í sér lækkun á teverði, þá fólst í henni einokunarverslunarákvæði sem nýlendubúar Ameríku töldu að Bretar gætu yfirfært á aðra verslunarvöru, seinna meir. Aukin heldur litu nýlendubúar svo á að með því að greiða þessa skatta væru þeir að samþykkja rétt Breta til þess að leggja skatta á nýlendubúa sína, án þess að þeir hefðu fulltrúa á breska þinginu.
Í öllum nýlendum Ameríku, nema Massachusetts, voru umboðsmenn tesölu þvingaðir af frelsisbaráttumönnum, til að senda á brott skipsfarma af te, en í Boston veittu umboðsmenn viðnám og neituðu að vísa skipum úr höfn. Samuel Adams, leiðtogi hóps frelsisbaráttumanna er kölluðu sig Syni frelsisins (e. Sons of Liberty), kallaði saman fjöldafund, þar sem hann kynnti úrlausn á málinu, sem fólst í því að hvetja skipstjóra kaupskipana til að hverfa á brott, þar sem ekki yrðu greidd aðflutningsgjöld að kröfu breskra stjórnvalda. Á sama tíma gættu menn skipanna, til þess að koma í veg fyrir að teinu væri skipað í land. Þar sem umboðsmennirnir létu ekki undan kröfum nýlendbúa, gripu uppreisnarmenn til þess ráðs að dulbúast sem innfæddir og ráðast um borð í kaupskipin þar sem þeir hentu svo tefarminum í höfnina.
Eftirmálar
Teboðið í Boston vakti hörð viðbrögð breskra stjórnvalda, sem leiddi til þess að breska þingið samþykkti ný lög, „ólíðandi lögin“ (e.  the Intolerable Acts). Margir nýlendubúar töldu lögin gerræðisleg og brot á réttindum sínum og árið 1774 var Fyrsta meginlandsþingið haldið í Philadelphiu þar sem viðbrögð við lagasetningunni var rædd og mótmæli og aðgerðir nýlendubúa gegn lögunum samræmdar.
Blágóma
Blágóma (fræðiheiti Anarhichas denticulatus) er steinbítstegund  sem er svipuð að stærð og hlýri.
Útlit
thumb|left|250px|Blágóma Hún er gildvaxinn og allhár fiskur og með sérkennilega breitt enni og stóran haus, frekar lítinn munn sem er aðeins á ská. Hún er sótrauð, dökkrauðblá eða blágrænleit á lit með oddhvassar og litlar tennur. Hún er lausholda og kvapmikil.
Matreiðsla
Almenn trú hefur verið á því að blágóma hyrfi við suðu og væri því ekki nothæfur matfiskur en mælingar sjávarútvegsfræðinema við Háskólann á Akureyri vorið 2013 sýna að fiskurinn rýrnar við eldun aðeins um 30%.
Blágóma reyndist því vænsti fiskur til matar, mjög lík hlýranum á bragðið. Sjávarútvegsfræðingar bjuggu til dæmis til plokkfisk úr blágómunni sem var settur á brauð, eins konar blágómu tartar. Oft er blágóman þó mjög stór og of stór til að það sé hægt að búa til úr henni hefðbundna sjávarrétti þar sem flökin eru mjög þykk.
Blágóman er feitur fiskur eins og hlýri og steinbítur eða í kringum 4 – 5% fituinnihald. Því er hægt að skoða uppskriftir af hlýra og steinbít og heimfæra þær uppskriftir yfir á blágómuna.
Stofnstærð
Sjómenn hafa almennt hent blágómunni aftur í hafið vegna þess misskilnings að blágóman væri óæt og því hefur aldrei tekist að mæla hversu mikið magn af henni hverfur aftur í hafinu kringum Ísland. Umtalsvert af blágómu kemur sem meðafli sérstaklega í djúpsjávarveiðum. Frystitogararnir hjá Brimi og Granda hafa gert tilraunir með að landa hausaðri Blágómu og aflinn hefur verið allt að fimm tonn á ári.
Verð á Blágómu
Verð fyrir frosna hausaða blágómu er um 1,1 bandaríkjadollara á kíló eða í kringum 140 ísl. krónur á kíló. Blágóman fer á markað í Austur-Evrópu.
Tenglar
Blágóma (Heimaslóð.is)
Haffjarðarey
Haffjarðarey (upprunalega nefnd Hafursfjarðarey) er stærsta eyjan af Hausthúsaeyjum í Eyjahreppi á Mýrum. Þar var sóknarkirkja Eyjahrepps sem helguð var heilögum Nikulási á katólskum tíma. Hún var þar fram til ársins 1563, en þá lagðist hún niður vegna þess að presturinn og margt sóknarfólk drukknaði á leið í land. Seinna fór að blása upp á eyjunni og sáust oft mannabein þar upp úr sandinum og var lengi vel verið að tína þau saman og flytja til kirkju.
Sumarið 1905 komu 12 bandarískir vísindamenn til landsins og höfðu fengið leyfi til að grafa upp mannabein þar sem uppblástur var í gömlum og aflögðum kirkjugörðum. Var för þessi farin í þágu mannfræðirannsókna og var Vilhjálmur Stefánsson, síðar landkönnuður í ferð með þeim. Þeir grófu aðallega í Haffjarðarey. Talið er að þeir hafi tekið upp fimm hestburði af mannabeinum, og meðal þess voru 86 hauskúpur. Voru beinin fyrst flutt til Reykjavíkur og þaðan út með skipi og rannsökuð við Harvard háskóla. Leiðangurinn var farinn meðal annars til að kanna samband tannskemmda og át á kornmeti. Í bók sinni Bréf til Brands, segir Haraldur Bessason svo frá rannsóknum þessum:
Beinasöfnuni þessi olli töluverðum deilum hér á landi, en svo segir í ævisögu Vilhjálms:
Kristján Eldjárn og Jón Steffensen, prófessor, grófu síðan í garðinum á Haffjarðarey árið 1945 og tóku bein til rannsókna.
Djöfull
thumb|right|Bronsstytta af konungi djöflanna í [[fornmesópótamísk trúarbrögð|fornmesópótamískum trúarbrögðum.]] Djöfull (úr latínu diabolos „rógberi“), demón (úr grísku δαίμων daímón „guðlegur andi“), púki eða ári er vættur, oftast illur, sem kemur víða fyrir í goðsögum, dultrú, skáldskap og þjóðtrú. Djöflar koma fyrir í trúarbrögðum fornþjóða í Austurlöndum nær og abrahamískum trúarbrögðum sem skaðlegir andar sem hrekkja fólk og valda sjúkdómum, freista þess til að syndga gegn guði, eru hjálparandar illra norna og galdramanna og taka yfir líkama fólks (andsetning).
Í Biblíunni er Satan nefndur „Djöfullinn“, en annars koma djöflar ekki víða fyrir nema í Opinberunarbókinni. Hins vegar koma þar oft fyrir englar Satans. Sumir kristnir guðfræðingar hafa því túlkað djöfla sem „fallna engla“.
Ruud van Nistelrooy
Ruud van Nistelrooy (fæddur 1. júlí 1976 í Oss) er hollenskur fyrrum knattspyrnumaður og spilaði sem sóknarmaður með félögum eins og Manchester United og Real Madrid. Nistelrooy lagði skóna á hilluna í maí 2012. Hann starfar nú sem knattspyrnuþjálfari hjá PSV.
Indverskt talnakerfi
Indverskt talnakerfi er kerfi sem notað er á meginlandi Indlands til að lýsa stórum tölum. Algengustu einingarnar eru lakh sem merkir 100.000 og crore sem merkir 10.000.000 (tíu milljónir). Þannig er t.d. 150.000 rúpíur táknað með 1,5 lakh rúpíur og það er skrifað 1,50,000 rúpíur. Eins væri upphæðin 30.000.000 (þrjátíu milljón) rúpíur sama og 3 crore rúpíur sem væri skrifað 3,00,00,000.
Þingeyjarsveit
Þingeyjarsveit er sveitarfélag á Norðurlandi eystra, kennt við Þingey í Skjálfandafljóti.
Sveitarfélagið varð til 9. júní 2002 við sameiningu fjögurra hreppa: Ljósavatnshrepps, Bárðdælahrepps, Hálshrepps og Reykdælahrepps. Í kjölfar atkvæðagreiðslu 26. apríl 2008 sameinaðist Þingeyjarsveit svo Aðaldælahreppi. Í atkvæðagreiðslu 5. júní 2021 samþykktu íbúar sveitarfélagsins sameiningu við Skútustaðahrepp með 65,2% greiddra atkvæða. Sveitarfélögin sameinuðust undir nafni Þingeyjarsveitar í kjölfar sveitarstjórnarkosninga 2022.
Þingeyjarsveit er stærsta sveitarfélag Íslands að flatarmáli og þekur um 12% landsins en byggð í sveitarfélaginu takmarkast við Fnjóskadal, Ljósavatnsskarð, Köldukinn, Bárðardal, Laxárdal, Aðaldal, Reykjadal og Mývatnssveit. Þéttbýliskjarnar eru á Laugum og Reykjahlíð. Megnið af landi sveitarfélagsins er í óbyggðum og nær það alveg inn á Vatnajökul. Þrjú stór vatnsföll renna um Þingeyjarsveit, Laxá í Laxárdal, Fnjóská í Fnjóskadal, Skjálfandafljót í Bárðardal. Í því síðarnefnda er Goðafoss nálægt Fosshóli við Þjóðveg 1. Að auki markar Jökulsá á Fjöllum mörk sveitarfélagsins í austri og þar er Dettifoss. Mývatn og umhverfi þess er mikið aðdráttarafl ferðamanna. Í Fnjóskadal er Vaglaskógur, vinsælt útivistarsvæði.
Grunnskólar sveitafélagsins eru Stórutjarnarskóli á Stórutjörnum í Ljósavatnsskarði og Þingeyjarskóli á Hafralæk í Aðaldal. Á Laugum er einnig framhaldsskóli.
Raphaël Varane
thumb|Varane í landsleik gegn Argentinu árið 2018 Raphaël Xavier Varane (fæddur 25 apríl 1993) er franskur knattspyrnumaður sem spilar sem varnarmaður fyrir Franska karlalandsliðið í knattspyrnu og Manchester United. Hann spilaði áður fyrir franska félagsliðið Lens tímabilið 2010-2011 og fyrir spænska félagsliðið Real Madrid frá 2011-2021. Varane á 79 leiki á baki fyrir Franska landsliðið og var í sigurliði Frakklands á Heimsmeistaramót landsliða í knattspyrnu karla 2018.
Berserkjahraun
thumb thumb
Berserkjahraun er hraun í vestanverðri Helgafellssveit á Snæfellsnesi og frægt er úr Heiðarvíga sögu, er sagt að það dragi nafni sitt af þeim berserkjum sem Víga-Styr notaði til að riðja hraunið, seinna eftir að þeir höfðu unnið verkið lét hann drepa þá þar sem þeir voru berskjaldaðir og naktir í baði. Brautin sem hann lét þá riðja sést enn glöggt og heitir Berserkjagata. Hún liggur suðaustur frá bænum í Bjarnarhöfn.
Berserkjahraun hefur runnið úr gígum norðan Kerlingarskarðs, af hverjum er stærstur Rauðakúla. Næst koma svo Grákúla og þá Kothraunskúla. Hraunið rann til sjávar við Bjarnarhöfn og út í Hraunsfjörð. Berserkjahraun er úfið apalhraun með gíghólum og söguminjum, Berserkjagötu og Berserkjadys og er það á náttúruminjaskrá.
Þórður Jónsson
Þórður Jónsson getur átt við
Frank Lampard
Frank James Lampard (f. 20. júní 1978) er enskur fyrrum knattspyrnumaður sem lék lengst af með Chelsea FC. Hann hóf störf sem þjálfari eftir knattspyrnuferilinn. Eftir að hafa þjálfað Derby County 2018-2019 var hann skipaður þjálfari Chelsea sumarið 2019. Lampard starfaði þar í 18 mánuði en hann var rekinn eftir slakt gengi liðsins um mitt tímabil 2020-2021. Hann þjálfaði Everton 2022-2023 en var sagt upp. Hann tók við sem bráðabirgðastjóri Chelsea vorið 2023 eftir að Graham Potter var sagt upp.
Lampard er einn leikjahæsti (4. sæti), markahæsti (4. sæti) og stoðsendingahæsti (4. sæti) leikmaður ensku úrvalsdeildarinnar frá upphafi.
Strendur
thumb|Strendur. thumb|Staðsetning.
Strendur eru þéttbýlisstaður syðst á vesturströnd Skálafjarðar á Austurey í Færeyjum. Íbúar eru 789 á Ströndum og er bærinn hluti af sveitarfélaginu Sjóvar. Þegar lokið var við Eysturoyargöngin varð talsvert styttra til höfuðstaðarins Tórshavnar.
Ígor Stravínskíj
thumb|right|Ígor Stravinskíj Ígor Fjodorovítsj Stravinskíj (rússneska: И́горь Фёдорович Страви́нский) (17. júní 1882 - 6. apríl 1971) var eitt mikilvægasta tónskáld tuttugustu aldar. Hann fæddist í bænum Oranienbaum í Rússlandi, en flutti síðar til Parísar í Frakklandi og seinna til New York í Bandaríkjunum.
Hann er þekktastur fyrir þrjá balletta sem hann samdi snemma á ferli sínum; L'Oiseau de feu (Eldfuglinn), Pétrouchka og Le sacre du printemps (Vorblótið).
Birkidumba
Birkidumba (fræðiheiti: Melanohalea exasperata) eða birkiskóf er ólífugræn eða brún flétta af litskófarætt. Hún vex á berki birkitrjáa og er ein algengasta fléttan í íslenskum birkiskógum. Auk þess að vaxa á birki vex hún líka á reyni og fleiri trjátegundum.
Þrátt fyrir algengi birkidumbu í íslenskum birkiskógum er hún sjaldgæf í birkiskógum í Skandinavíu þar sem fléttan snælínudumba er algeng en sú er sjaldgæf á Íslandi. Ekki er talið að birkidumba valdi tré skaða með því að vaxa á því.
Efnafræði
Birkidumba inniheldur engin þekkt fléttuefni. Þalsvörun hennar er neikvæð við K, C, KC og P.
Jakobína
Jakobína er íslenskt kvenmannsnafn.
Russell Crowe
thumb|right|250px|Russell Crowe Russell Ira Crowe (f. 1964) er nýsjálenskur leikari. Hann fæddist á Nýja-Sjálandi en hefur búið megnið af ævinni í Ástralíu.
Efsta deild karla í knattspyrnu 1920
Árið 1920 var Íslandsmótið í knattspyrnu haldið í níunda skipti. Víkingar hlutu sinn fyrsta titil. Þrjú lið tóku þátt; Víkingur, KR og Fram. Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Töfluyfirlit
''Allir leikirnir voru spilaðir á Íþróttavellinum á Melunum ''
Heimild
http://www.rsssf.com/tablesi/ijshist.html
Fjodor Dostojevskíj
thumb|right|Málverk af Dostojevskíj eftir [[Vasilíj Perov um 1872.]] Fjodor Míkhajlovítsj Dostojevskíj (rússneska: Фёдор Миха́йлович Достое́вский) (11. nóvember 1821 – 9. febrúar 1881) var rússneskur rithöfundur sem hafði mikil áhrif á bókmenntir 20. aldar. Verk hans lýsa oft einstaklingum á jaðri samfélagsins, vegna fátæktar eða innra andlegs ástands. Hann er oft talinn upphafsmaður tilvistarstefnunnar.
Fyrsta bók hans, Fátækt fólk, kom út 1846. 1849 var hann handtekinn fyrir þátttöku í byltingaraðgerðum gegn Nikulási 1. keisara og sendur í þrælkunarbúðir í Omsk í Síberíu.
Hann losnaði úr fangelsi 1854 en þurfti að eyða næstu fimm árum í herþjónustu í Síberíuherdeildinni. Á þeim árum gerðist hann kristinn og varð síðar mikill andstæðingur níhílistahreyfingarinnar. 1860 sneri hann aftur til Sankti Pétursborgar þar sem hann reyndi að reka bókmenntatímarit ásamt bróður sínum Mikhaíl með litlum árangri. 1864 lést eiginkona hans og bróðir hans skömmu síðar. Við þetta sökk Dostojevskíj í þunglyndi og spilafíkn sem gerði skuldastöðu hans enn verri en hún var fyrir. Glæpur og refsing (Преступление и наказание), sem sumir telja hans besta verk, kom út sem framhaldssaga í tólf hlutum árið 1866.
1867 ferðaðist hann til Vestur-Evrópu, giftist aftur og hóf að skrifa Fávitann (Идиот). Síðustu árum sínum eyddi hann á heilsuhælum, en hann þjáðist af flogaveiki alla ævi.
Puyi
Puyi (溥儀 á kínversku) (7. febrúar 1906 – 17. október 1967) eða Pu Yi var síðasti keisari Kína, næstsíðasti Kan Mongólíu og síðasti þjóðhöfðingi Tjingveldisins. Puyi var krýndur sem barn undir nafninu Xuantong-keisarinn (宣統帝) í Kína og Khevt Yos Khaan í Mongólíu og ríkti sem slíkur frá árinu 1908 þar til hann var settur af í kjölfar Xinhai-byltingarinnar þann 12. febrúar 1912. Frá 1. til 12. júlí 1917 var hann settur aftur á keisarastól af stríðsherranum Zhang Xun en þetta entist ekki.
Þegar Japanir hertóku Mansjúríu árið 1932 stofnuðu þeir leppríkið Mandsjúkó og gerðu Puyi að keisara yfir því. Árið 1934 var Puyi lýstur Kangde-keisarinn (eða Kang-te-keisarinn) og ríkti sem slíkur til loka seinni heimsstyrjaldarinnar árið 1945. Þegar Alþýðulýðveldið Kína var stofnað árið 1949 var Puyi handtekinn fyrir stríðsglæpi og fékk að dúsa í fangelsi í tíu ár. Á þeim tíma skrifaði hann endurminningar sínar og fór í gegnum endurhæfingu svo hann gæti lifað sem almennur borgari í kommúnistaríkinu sem Kína var orðið.
Hólmfríður Karlsdóttir
Hólmfríður „Hófí“ Karlsdóttir (fædd 3. júní 1963) er íslensk fegurðardrottning og leikskólakennari. Hún vann keppnina Ungfrú heimur í Lundúnum þann 14. nóvember 1985.
Brjánslækur
thumb|Kirkjan á Brjánslæk thumb|Höfnin á Brjánslæk
Brjánslækur (áður einnig Brjámslækur) er fornt höfuðból og kirkjustaður við mynni Vatnsfjarðar. Þar er ferjustaður, Breiðafjarðarferjan Baldur siglir yfir Breiðafjörð frá Stykkishólmi til Brjánslækjar. Innanvert við Brjánslæk eru friðlýstar tóftir, Flókatóftir en munnmæli herma að þar hafi Hrafna-Flóki búið.
Af bæjarnafninu Brjánslækur gerðu menn sér ættarnafnið Briem. Ættfaðir Briemara var síra Guðbrandur Sigurðsson (1735-1779). Líklegast þykir að nafnið sé afbökun af -Brandslækur enda kemur lækurinn úr surtarbrandsgili og bærinn ennfremur einfaldlega nefndur svo í pappírshandritum Sturlungu.
Gaius Sempronius Gracchus
thumb|350px|Gracchusarbræður, brjóstmynd frá 19. öld. Gaius Sempronius Gracchus (latína: CAIVS·SEMPRONIVS·TIBERII·FILIVS·PVBLII·NEPOS·GRACCVS ) (153 f.Kr. – 121 f.Kr.) var rómverskur stjórnmálamaður. Hann var yngri bróðir stjórnmálamannsins Tiberiusar Gracchusar. Líkt og bróðir hans reyndi Gaius Gracchus að koma til leiðar ýmsum félagslegum umbótum í óþökk yfirstéttarinnar og leiddi það að endingu til dauða hans.
Gaius Gracchus var sonur Tiberiusar Gracchusar eldri og Corneliu Africana, en hún var dóttir Scipios Africanusar. Gaius var níu árum yngri en bróðir sinn, Tiberius, og tók sín fyrstu skref í stjórnmálalífi Rómaborgar þegar hann aðstoðaði bróður sinn við umbætur í jarðamálum. Eftir morðið á Tiberiusi varð Gaius kvestor á Sardiníu um tíma. Árið 123 f.Kr. var hann kjörinn Alþýðuforingi (Tribunus plebis) fyrir árið 122 f.Kr. Þær þjóðfélagsumbætur sem Gaius réðst í voru umfangsmeiri en þær sem bróðir hans hafði staðið fyrir og oft var þeim beint að þeim sem stóðu fyrir morðinu á Tiberiusi. Meðal annars lét Gaius setja lög sem gerðu fólki kleyft að lögsækja embættismenn sem höfðu sent menn í útlegð, en margir af stuðningsmönnum Tiberiusar höfðu verið sendir í útlegð. Einnig hélt hann áfram umbótum Tiberiusar í jarðamálum. Árið 122 f.Kr. var Gaius aftur kosinn Alþýðuforingi, fyrir árið 121 f.Kr., þó svo að hann hafi ekki verið í framboði og ekki sóst eftir embættinu. Öldungaráðið óttaðist völd og vinsældir Gaiusar ekki síður en það hafði óttast bróður hans. Öldungaráðsmenn og fylgismenn þeirra og reyndu því að grafa undan trausti almennings á Gaiusi og reyndu einnig að bæta eign ímynd með því að setja lög sem komu almenningi vel. Að lokum kom til átaka milli fylkingar Gaiusar og fylkingar öldungaráðsins, á Forum Romanum. Gaius flúði átökin og framdi sjálfsmorð stuttu síðar.
Brandugla
Brandugla (staðbundin nöfn eru: skógarugla og kattugla) (fræðiheiti:Asio flammeus) er fugl af ugluætt. Hann er sjaldgæfur varpfugl á Íslandi, en samt sem áður eina uglutegundin sem verpir á Íslandi. Branduglan er 33-40 sm á lengd, 300-500 g á þyngd, og með 90-110 sm vænghaf. Hún er ryðgul eða ljósgulbrún á bol og vængi, með dökkum langrákum á baki og að neðanverðu. Stélið er þverrákótt og snubbótt.
Fossvogsskóli
Fossvogsskóli er grunnskóli í Reykjavík. Skólinn tók til starfa árið 1971 og hefur aðsetur að Haðalandi í Fossvogsdal, í póstnúmeri 108.
Að lokinni skólagöngu í Fossvogsskóla er gert ráð fyrir að nemendur í hverfunum færist yfir í gagnfræðinám við Réttarholtsskóla og ljúki þar grunnskólagöngu sinni.
Hjörvar
Hjörvar er íslenskt karlmannsnafn.
Skrápdýr
Skrápdýr (fræðiheiti Echinodermata) eru fylking sjávardýra. Skrápdýr finnast á öllu dýpi sjávar frá fjöruborði til djúpsjávar. Innan fylkingarinnar eru um 7000 núlifandi tegundir til dæmis krossfiskar, ígulker, slöngustjörnur, sæbjúgu og sæliljur. Skrápdýr draga nafn sitt af kalkflögum í húð þeirra. Þessar kalkflögur geta myndað samfellda skel eins og hjá ígulkerum eða verið litlar lausar flögur eins og hjá sæbjúgum og þá er líkami þeirra mjúkur.
Lille OSC
LOSC Lille (Lille Olympique Sporting Club) oftast þekkt sem Lille OSC eða einfaldlega Lille, er franskt fótboltalið frá frönsku borginni Lille. Félagið var stofnað árið 1944 sem afleiðing af samruna félaganna Olympique Lillois and SC Fives og spilar nú í Ligue 1 sem er fyrsta deild í Frakklandi. Lille spilaði áður heimaleikina á Stade Lille Metropole en árið 2012 færði liðið sig yfir á Grand Stade Lille Métropole leikvanginn.
Hákon Arnar Haraldsson spilar með liðinu.
Skútustaðahreppur
thumb|Byggðamerki fyrrum Skútustaðahrepps. thumb|Staðsetning fyrrum skútustaðahrepps.
Skútustaðahreppur var sveitarfélag í Suður-Þingeyjarsýslu frá fornu fari sem nú hefur sameinast Þingeyjarsveit. Byggð þar var nánast öll í Mývatnssveit, þar á meðal þorpið Reykjahlíð en mikill meirihluti hins víðfeðma sveitarfélags var í óbyggðum og náði það upp á miðjan Vatnajökul.
Í atkvæðagreiðslu 5. júní 2021 samþykktu íbúar hreppsins sameiningu við Þingeyjarsveit með 67,7% greiddra atkvæða. Sameiningin tók gildi í kjölfar sveitarstjórnarkosninga 2022 og var ákveðið á fyrsta fundi nýkjörinnar sveitarstjórnar að hið sameinaða sveitarfélag skyldi bera heitið Þingeyjarsveit.
Haraldur Bessason
Haraldur Bessason (14. apríl 1931 – 8. apríl 2009) var íslenskur fræðimaður og rithöfundur og um tíma rektor Háskólans á Akureyri og prófessor við íslenskudeild Manitoba-háskóla í þrjá áratugi. Hann ritstýrði auk þess Lögbergi-Heimskringlu og Tímariti hins íslenska þjóðræknisfélags um árabil og skrifaði greinar og bækur. Haraldur var fyrsti rektor Háskólans á Akureyri árin 1987 til 1994 og var seinna kjörinn fyrsti heiðursdoktor háskólans árið 2000.
Haraldur Bessason fæddist í Kýrholti í Viðvíkursveit í Skagafirði. Foreldrar hans voru: Elinborg Björnsdóttir kennari (1886-1942) og Bessi Gíslason hreppstjóri(1894-1978).
Björgunarbátur
thumb|right|Björgunarbátar í ferjunni Scandinavia Björgunarbátur er lítill bátur sem geymdur er um borð í skipi til að nota í neyðartilvikum, eins og þegar skip sekkur. Nútímabjörgunarbátar eru yfirleitt yfirbyggðir til að veita skipbrotsmönnum skjól. Minni skip og bátar eru oft með uppblásanlega gúmbjörgunarbáta sem minna fer fyrir.
Kveðið er á um notkun björgunarbáta í 3. kafla Alþjóðasamþykktar um öryggi mannslífa á hafinu. Á Íslandi er líka kveðið á um skyldu skipa til að vera með björgunarbáta um borð í sérstakri reglugerð.
Kirtilbjörk
Kirtilbjörk eða hlíðadrapi (fræðiheiti: Betula glandulosa) er tegund af birkiætt ættuð frá Norður-Ameríku, sem vex í heimskauta og kaldtempruðu loftslagi frá Alaska austur til Nýfundnalands og suður-Grænlandi, og suður eftir upp í fjöllum í norður Kalifornía, Colorado, og Black Hills í Suður-Dakóta í vestri, og staðbundið suður til New York í austri. Á heimskautasvæðum vex hún niður að sjávarmáli, en í suðurhluta vaxtarsvæðisins vex hún upp í 3400 m hæð.
Kirtilbjörk er margstofna runni, yfirleitt um 1 til 3 m hár, oft í þéttum breiðum. Stofnarnir eru grannir, sjaldan yfir 5 til 10 sm gildir, með sléttum, dökkbrúnum berki. Blöðin eru nær kringlótt til egglaga, 0.5 – 3 sm löng og 1 - 2.5 sm breið, með tenntum jaðri. Kvenreklarnir eru uppréttir, 1 - 2.5 sm langir og 5 – 12 mm breiðir.
Hún er náskyld fjalldrapa (Betula nana), og er stundum talið undirtegund hans, sem B. nana subsp. glandulosa. Það sem aðgreinir það helst frá fjalldrapa eru kirtilvörtur á sprotunum og lengri blaðstilkar. Það blandast öðrum birkitegundum.
Ístungl
Ístungl er í reikistjörnufræði tungl sem er að mestu undir ís sem mögulega er haf undir, dæmigert ístungl er Evrópa. Á slíkum tunglum geta verið lághitaeldstöðvar.
Baldur (ferja)
thumb|Baldur (ferja) Séð yfir Stykkishólm úr ferjunni Baldri|thumb
Fórnarkostnaður
Fórnarkostnaður er hagfræðilegt hugtak sem vísar til andvirði næstbesta valmöguleika sem stóð til boða þegar tiltekin ákvörðun er tekin. Við allar ákvarðanatökur þarf að vega og meta hvern valmöguleika og taka ákvörðun. Eftir því sem meira er í húfi, til að mynda ef fyrirtæki þarf að taka ákvörðun um hvaða vörur eigi að framleiða, því flóknari verða slíkir útreikningar. Fórnarkostnaður er þannig lykilhugtak þegar kemur að úrlausn mála vegna skorts og nýtni efna. Annað dæmi sem hægt er að gefa er fórnarkostnaður þess að fara í vikufrí frá vinnu. Fórnarkostnaðurinn í því tilviki er þá vinnutapið.
Jana
Jana er íslenskt kvenmannsnafn.
Toyotomi Hideyoshi
Toyotomi Hideyoshi (豊臣 秀吉 á japönsku) (17. mars 1537 – 18. september 1598) var valdamikill lénsherra (daimyo), stríðsherra, hershöfðingi, samúræi og stjórnmálamaður á Sengoku-öldinni í Japan. Hann er talinn annar sameinari Japans á eftir Oda Nobunaga, fyrrverandi lénsherra sínum. Hideyoshi tók við af Nobunaga og batt enda á tímabil hinna stríðandi ríkja í Japan. Valdatími hans er kallaður Momoyama-tímabilið í höfuðið á kastala Hideyoshi. Völd Hideyoshi döluðu nokkuð vegna misheppnaðra innrása á Kóreuskaga sem hann stóð fyrir á árunum 1592–98. Eftir dauða hans var syni hans, Toyotomi Hideyori, hrint frá völdum af Tokugawa Ieyasu.
Hideyoshi setti mark sitt á japanska menningu. Meðal annars setti hann lög um að aðeins samúræjar mættu bera vopn. Hann fjármagnaði byggingu og endurbyggingu fjölda hofa sem standa enn í Kýótó. Hann spornaði einnig við útbreiðslu kristni í Japan og lét krossfesta tuttugu og sex kristna Japani árið 1597.
Norðmenn
Norðmenn (norska: nordmenn) eru þjóð sem á rætur sínar að rekja til Noregs. Þeir hafa sameiginlega menningu og tala norsku. Norðmenn og afkomendur þeirra er víða að finna um heiminn, sérstaklega í Bandaríkjunum, Kanada, Ástralíu og Brasilíu. Um það bil 100.000 Norðmenn eru búsettir utan Noregs, og næstum 5 milljónir í Noregi sjálfum.
Á víkingaöldinni fóru Norðmenn norður og vestur og settust að í Færeyjum, Hjaltlandseyjum, Orkneyjum, á Íslandi, Írlandi, í Skotlandi og Norður-Englandi. Þeir gerðu umfangsmikil rán á Írlandi og stofnuðu borgirnar Cork, Dyflinn og Limerick. Árið 947 kom ný bylgja Norðmanna til Englands þegar Eiríkur blóðöx hernam Jórvík. Frá 8. öldinni settust norskir Víkingar að í Normandí, en þessir landnámsmenn voru héðan af þekktir sem Normannar. Þeir voru víðar til Englands, Sikileyjar og annarra Miðjarðarhafseyja. Fyrsti norski landnámsmaður sem kom til Íslands var Ingólfur Arnarson, en hann stofnaði Reykjavík árið 874. Eftir að honum var vísað brott úr Noregi uppgötvaði Eiríkur rauði Grænland, en hann reyndi að laða íslenska landnámsmenn þaðan. Frændi hans Leifur Eiríksson komst svo að Norður-Ameríku.
Breiðagerðisskóli
Breiðagerðisskóli er grunnskóli sem hefur aðsetur að Breiðagerði 20, í póstnúmeri 108 í Reykjavík.
Kingston upon Thames (borgarhluti)
thumb|200px|Kingston upon Thames á [[Stór-Lundúnasvæðið|Stór-Lundúnasvæðinu.]]
Breiðagerðisskóli
Frá árinu 1954 hélt skólinn úti starfsemi í Háagerði og var þá útibú frá Laugarnesskóla en árið 1956 hóf Breiðagerðisskóli skólastarfsemi undir eigin nafni.
Kingston upon Thames (borgarhluti)
Kingston upon Thames (enska: Royal Borough of Kingston upon Thames) er konunglegur borgarhluti í Suðvestur-London og er hluti ytri London. Höfuðborg í borgarhlutanum er Kingston upon Thames en hann nær yfir stærra svæði og inniheldur staðina Surbiton, Chessington, New Malden og Tolworth. Hann er einn af tveimur „konunglegum“ borgarhlutum í London, hinn er Kensington og Chelsea. Árið 2012 var íbúatala um það bil 163.906 manns. Nokkur hverfi á svæðinu eru:
Breiðagerðisskóli
Skólinn þjónustar börn á aldrinum 6-12 ára. Að lokinni skólagöngu í Breiðagerðisskóla er gert ráð fyrir að nemendur í hverfunum færist yfir í gagnfræðinám við Réttarholtsskóla og ljúki þar grunnskólagöngu sinni.
Þórður Jónsson (smiður)
Þórður Jónsson (1874-1962) var smiður og bóndi á Mófellsstöðum í Skorradal. Hann varð blindur sjö ára gamall af völdum sjúkdóms. Hann hóf snemma smíðastörf og notaði í fyrstu á þau fjögur verkfæri sem til voru á heimili hans en það voru hamar, naglbítur, þjöl og sög. Hann gerði við tæki og smíðaði hrífur, orf, laupa, klyfbera og fleiri nytjatól. Á tvítugsaldri var hann fenginn til aðstoðar við smíði íbúðarhúss að Grund í Skorradal og þreifaði þar á handverkfærum sem hann hafði ekki kynnst áður. Hann lagði þau á minnið og hóf að smíða eigin áhöld og tók að sér viðameiri smíði. Þórður smíðaði ýmsa muni og áhöld, meðal annar smíðaði hann flókna sögunarvél eftir að hafa þreifað á slíkri vél á verkstæði í Reykjavík. Árið 2005 var haldin sýning í Safnahúsi Borgarness á smíðisgripum Þórðar.
Háaleitisskóli
Háaleitisskóli er grunnskóli í Reykjavík sem varð til við sameiningu Álftamýrarskóla og Hvassaleitisskóla.
Skólinn hefur aðsetur á tveimur stöðum, í Hvassaleiti sem þjónustar nemendur frá 6-12 aldri og í Álftamýri en þar eru nemendur eru frá 6-15 ára
Loðmundarfjörður
thumb|right| Ós Fjarðarár í Loðmundarfirði. Loðmundarfjörður er fjörður norðarlega á Austfjörðum, á milli Seyðisfjarðar og Borgarfjarðar eystra. Norðan við Loðmundarfjörð er Húsavík. Loðmundarfjörður er í eyði, en þar eru hreindýr og búfjár á beit. Áður fyrr var Loðmundarfjörður sérstakt sveitarfélag, Loðmundarfjarðarhreppur, en var sameinaður Borgarfjarðarhreppi 1. janúar 1973.
Helstu kennileiti og fjallvegir
Loðmundarfjörður er fremur stuttur og snýr sem næst í austur-vestur. Hann er umgirtur fjöllum, sem torvelda samgöngur. Helstu fjöll eru: Að sunnanverðu Rjúpnafell ytra og innra, Gunnhildur og Árnastaðfjall. Fyrir fjarðarbotni, milli Bárðarstaðadals og Hraundals, eru Herfell, Miðfell og Karlfell (Kallfell). Að norðanverðu eru: Kerlingarfjall, Skúmhöttur, Bungufell og Skælingur. Yst er Álftavíkurfjall.
Eitt mesta berghlaup á Íslandi, Loðmundarskriður eða Stakkahlíðarhraun, er í firðinum.
Sæmilegur jeppavegur er frá Borgarfirði um Húsavíkurheiði og Nesháls til Loðmundarfjarðar. Fornir fjallvegir og gönguleiðir eru: Kækjuskörð til Borgarfjarðar, Tó að Gilsárteigi í Eiðaþinghá, Árnastaðaskörð og Hjálmárdalsheiði til Seyðisfjarðar.
Býli í Loðmundarfirði
Byggðin í Loðmundarfirði skiptist um Fjarðará í Suðurbyggð og Norðurbyggð.
Suðurbyggð: Örnefni benda til að í fornöld hafi býlið Hof verið á milli Sævarenda og Árnastaða.
Norðurbyggð:
Saga og menning
Í Loðmundarfirði hefur þýski listmálarinn Bernd Koberling dvalist allmörg sumur og málað þar sérstæðar myndir, einkum vatnslitaverk.
Mona the Vampire
Mona the Vampire er kanadískur teiknimyndaþáttur, skrifaður af Sonia Holleyman. Þáttaröðin er byggð á röð smásagna undir sama nafni. Þátturinn var aldrei talsettur á íslensku, en hann hefur verið talsettur á ensku, spænsku, þýsku, portúgölsku og finnsku.
Hleiðar
Hleiðar er íslenskt karlmannsnafn.
Björn Bjarnason frá Viðfirði
Dr. Björn Bjarnason frá Viðfirði (3. júlí 1873 – 18. nóvember 1918) var fræðimaður og kennari og þjóðsagnasafnari. Björn var einnig ritstjóri Skírnis á árunum 1910 – 1912. Hann er einna þekktastur fyrir bók sína Íþróttir fornmanna á Norðurlöndum. Þá þýddi hann m.a. skáldsöguna Föðurást eftir Selmu Lagerlöf, rússnesk ævintýri og fleiri sögur.
Dr. Björn Bjarnason var bóndason frá Viðfirði í Suður-Múlasýslu. Þar ólst hann upp, og kenndi sig síðan að jafnaði við fæðingarstað sinn. Hann kom fyrst í skóla 16 ára og varð stúdent 1895 með ágætiseinkunn. Í skóla hafði hann mikinn áhuga á íþróttum, en sá áhugi átti síðar eftir að blandast aðaláhugamáli hans: íslenskri tungu. Björn lagði stund á norræna tungu við Háskólann í Kaupmannahöfn. Í fyrstu ætlaði hann að verða lögfræðingur, en féll ekki það nám og hvarf að norrænunni. Hann lauk meistaraprófi í norrænum fræðum 1901 og hélt þá til Íslands og varð skólastjóri á Ísafirði, en þar ólst kona hans, Gyða Þorvaldsdóttir læknis Jónssonar, upp. Gyða var systir málarans Kristínar Þorvaldsdóttur, stundum nefnd Jónsson. Gyða og Björn gengu í hjónaband árið 1902. Þau eignuðust fjögur börn, Högna, Sigríði, Kristínu og Þórunni, hún dó ung.
Dr. Björn varði doktorsrit sitt, Íþróttir fornmanna, þann 27. september 1905, en það kom síðar út sem bók. Það rit er af mörgum talið skrifað á óvenju góðri íslensku, en dr. Björn var ætíð talinn mikill smekkmaður á málfar, og var til dæmis í miklum metum hjá Þórbergi Þórðarsyni eins og kemur fram í bók hans Ofvitanum. Árið 1908 tók Kennaraskólinn til starfa í Reykjavík og var Björn ráðinn þar til starfa sem kennari sama ár. Eftir fjögura ára starf við skólann bilaði heilsa hans skyndilega. Hann leitaði sér heilsubótar, fyrst hér heima en síðan erlendis, og dvaldi lengstum í Sviss. Vorið 1917 var hann loks það hress orðinn, að hann gat haldið heimleiðis eftir meira en fjögurra ára dvöl erlendis. Honum var þá falið að semja eða efna til íslensku orðabókarinnar. Hann lést ári síðar úr spænsku veikinni.
Ríkey (listamaður)
Hún er einnig þekkt fyrir að hafa dregist inn í Geirfinnsmálið eftir að hafa skapað styttuna Leirfinn.
Vesturhóp
Vesturhóp er sveit í Vestur-Húnavatnssýslu og liggur út að Húnaflóa austan við Vatnsnes. Sunnan við Vesturhóp er Víðidalur en austan við sveitina er Hóp, fimmta stærsta stöðuvatn landsins. Annað stórt stöðuvatn, Vesturhópsvatn, er í miðri sveit og norðar er enn eitt allstórt vatn, Sigríðarstaðavatn. Þess hefur verið getið til að það hafi áður einnig heitið Hóp eða Vesturhóp og sveitin hafi fengið nafn af því.
Vesturhóp er grösugur, grunnur og víður dalur sem liggur austan við Vatnsnesfjöll en næst sjónum eru allmiklir sandar, Sigríðarstaðasandur, austur að Bjargaós, sem er útfall Hópsins. Austan til í sveitinni eru langir hálsar og ásar með klettabeltum. Sá nyrsti endar í Nesbjörgum út við Bjargaós.
Þekktasti bærinn í Vesturhópi er Breiðabólstaður, sem er vestan við sunnanvert Vesturhópsvatn, kirkjustaður og áður prestssetur þar sem oft sátu miklir merkisklerkar. Þar hófst ritöld á Íslandi með skrásetningu laga veturinn 1117-1118 og um 420 árum síðar var þar fyrsta prentsmiðja landsins.
Austan við Vesturhópsvatn er blágrýtisstapi sem kallast Borgarvirki, 177 metra hár og er þaðan víðsýnt og gott að grípa til varna. Þar eru rústir af fornu virki en enginn veit hver hlóð það eða hvers vegna þótt þjóðsögur hermi að Víga-Barði Guðmundsson, sem frá segir í Heiðarvíga sögu og bjó í Ásbjarnarnesi við Hópið, hafi látið reisa það. Virkisveggirnir voru endurhlaðnir 1949-1950. 800px|center|Vesturhóp og Vesturhópsvatn. Norðan við Borgarvirki, á milli Hóps og Vesturhópsvatns, er bærinn Stóra-Borg. Þar er fornkappinn Finnbogi rammi sagður hafa búið um tíma, áður en hann hrökklaðist norður í Trékyllisvík.
Við norðurenda Vesturhópsvatns er bærinn Vatnsendi, sem skáldkonan Rósa Guðmundsdóttir er oft kennd við, og bjó hún þar um tíma með Ólafi manni sínum og Natani Ketilssyni ástmanni sínum.
Suðurlandsbraut
Suðurlandsbraut er löng og fjölfarin umferðargata í Reykjavík.
Götunni má lýsa þannig að hún sé miðsvæðis í borginni og liggi milli austurs og vesturs.
Í vestri tengist hún Laugavegi á mörkum Kringlumýrarbrautar. Í austri tengist hún Skeiðarvogi í átt að Miklubraut en heldur einnig áfram í átt að Sæbraut.
Líkindi
Menn eru þó almennt á einu máli um aðalatriðin, þ.e., stærðfræðilegu aðferðirnar sem liggja til grundvallar líkindafræði. Samkvæmt þeim eru líkindi skilgreind þannig:
Þá myndar þrenndin líkindarúm.
Tengt efni
Πιθανότητα
Innrásin
Innrásin er átak á vegum Kraums — tónleikasjóðs sem ýtt var úr vör í apríl 2008.
Michel Ancel
thumb|220px|Michel Ancel Michel Ancel er franskur tölvuleikjahönnuður sem starfar fyrir franska tölvuleikjaframleiðandann Ubisoft. Á meðal þeirra leikja sem Ancel er þekktur fyrir eru Rayman-leikirnir og Beyond Good & Evil.
Innrásin
Markmið Innrásarinnar er að auka við möguleika íslenskra listamanna til tónleikahalds, gefa þeim færi á að koma sér og tónlist sinni á framfæri víðar en á höfuðborgarsvæðinu og efla tónlistarlíf á landsbyggðinni. Rás 2 hefur stutt við Innrásina sem samstarfsaðili, m.a. með því að kynna og auglýsa þá tónleika sem farið hafa fram í tengslum við átakið. Meðal listamanna sem farið hafa í Innrásar-tónleikaferðir eru; Sign, Reykjavík!, Bloodgroup, Njútón, Elfa Rún Kristindóttir, Melkorka Ólafsdóttir, Benni Hemm Hemm and Borko.
Kraumur er sjálfstæður sjóður og starfsemi á vegum Auroru velgerðasjóðs sem hefur það meginhlutverk að efla íslenskt tónlistarlíf, fyrst og fremst með stuðningi við unga listamenn.
Rás 2 rokkar hringinn
Hljómsveitir; Sign, Dr. Spock og Benny Crespo’s Gang
Sumargleði Kimi Records – Tökum hringinn á þetta!
Hljómsveitir; Benni Hemm Hemm, Borko, Morðingjarnir og Reykjavík!
Tónleikaferð Njútón
Hljómsveitin Njútón
Elskumst í efnhagsrústunum
Hljómsveitir; Skátar, Bloodgroup ásamt Sykur
Kristjánsborgarhöll
thumb|right|Kristjánsborgarhöll (2011)
Kristjánsborgarhöll (Christiansborg) er stór höll á Slotsholmen í miðborg Kaupmannahafnar á hólmanum Slotsholmen í Mið-Kaupmannahöfn. Þar eru aðsetur Folketinget (danska þingsins), skrifstofa danska forsætisráðuneytisins og danska hæstaréttsins. Höllin var ein aðalbúseta konungsfjölskyldunnar til 1794 en nú notar hún hið konunglega móttökuherbergi, hallarkapelluna og hin konunglegu hesthús.
Sem afleiðing af tveimur alvarlegum eldsvoðum ber Kristjánsborg í dag vitni um þrjú tímabil í danska arkitektúrnum. Fyrsti eldsvoðinn varð árið 1794 og annar árið 1884. Lokið var við helsta hluta af núverandi höll árið 1928 og er hann í hinum sögufræga Nýbarokk, rókókóstíl. Kapellan er síðan 1826 og er í nýklassískum stíl.
Kastali Absalons
right|thumb|Uppgröftur á kastala Absalons Samkvæmt danska annálsritaranum Saxo Grammaticus, byggði Absalon biskup í Hróarskeldu kastala árið 1167 á lítilli eyju fyrir utan Kaupmannahafnar hafnir. Konungurinn Valdimar mikli hafði gefið Absalon bæinn Höfn sem er nú þekktur sem Kaupmannahöfn. Kastalinn var byggður upp með 5 metra háum steinmúr sem lokaði af nokkrar byggingar, eins og höll biskupsins, kapellu og nokkrum minni byggingum.
Við dauða Absalon biskups, 1201, fóru eignir hans, kastalinn og Kaupmannahöfn, til biskupanna í Hróarskeldu. Nokkrum áratugum síðar, hófts hins vegar bitur valdabarátta á milli konungsvaldsins og kirkju. Í næstum tvær aldir var eignarhald kastalans og borgarinnar mikið þrætuefni á milli milli konunga og biskupa. Þá voru einnig oft árásir á kastalann frá utanaðkomandi aðilum, til dæmis frá Vind sjóræningjum og Hansasambandinu, og á árunum 1249 – 1259 var það hernumið og rændu.
Eftir að sigra Valdimar atterdag, árið 1368, sendi Hansasambandið 40 steinsmiði til að rífa kastalann, stein eftir stein. Kastalinn hafði lengi valdið Hansasambandinu miklum óþægindi í viðskiptum þeirra á Eyrarsundinu og var nú kominn tími til að fjarlægja hann.
Kaupmannahafnarkastali
thumb|Málverk af Kaupmannahafnarkastala frá 1698 Ofan á rústum kastala Absalons biskups var reistur nýr kastali sem fékk nriðafnið Kaupmannahafnarkastali. Kastalinn var enn í eigu biskupanna í Hróarskeldu þar til Eiríkur af Pommern, konungur, hrifsaði kastalann til sín árið 1417. Frá þeim tíma varð Kaupmannahafnarkastalinn að eign konungsvaldsins.
Kastalinn varð hin konunglega búseta þegar Kristófer af Bæjaralandi flutti til Kaupmannahafnar 1443. Frá miðri 15. öld var kastalinn að hinum opinbera konungsstað og aðsetur dönsku ríkisstjórnarinnar.
Kastalinn var endurbyggð nokkrum sinnum. Um 1720 endurreisti Friðrik IV alveg kastalann, en kastalinn varð svo þungur að veggirnir tóku að gefa eftir og sprynga. Það varð því alveg ljóst að Kristján IV, eftirmaður Friðriks IV, þurfti að byggja alveg nýjan kastala þegar hann tók við völdum 1730.
Niðurrif á hinum yfirdrifna og úrelta Kaupmannahafnarkastala hófst árið 1731, til að búa til pláss fyrir fyrstu Kristjánsborgarhöllina. Rústir kastala Absalons og Kaupmannahafnarkastalans voru grafnar upp í upphafi 20. aldar og má sjá þær í dag undir núverandi höll.
Fyrsta Kristjánsborg
thumb|300px|Fyrsta Kristjánsborgin, séð yfir reiðvöllinn Þegar Kristján VI kom til valda fannst honum höllin vera þröng og dimm. Hann ákvað að byggja nýja höll alveg frá grunni, þetta skyldi verða hinn fyrsta Kristjánsborg. Arkitekt hallarinnar var Elias David Häusser en Laurids de Thurah og Nicolai Eigtved sáu um innanhúsarkitektinn.
Vinnan byrjaði árið 1731 með niðurrifi á Kaupmannahafnarhöllinni. Mikið af landi í kring var keypt upp og hreinsað til þess að það væri hægt að byggja yfir gamla virkissíkið. Konungurinn lagði hornsteinninn 21. apríl 1733 og eftir það hófst uppbyggingin á nýrri höll.
Höllin varð íbúðarhæf árið 1740 og sama ár, 5. október, urðu hesthúsin klár fyrir hesta konungs og vagna. Kristján VI flutti inn með pomp og prakt ásamt kveðjuveislu, þann 26. nóvember, þar sem hin konunglega fjölskylda flutti frá sínu tímabundna heimili, Fredriksberg Slot.
Kristjánsborg stóð nú sem stórkostleg rókókóhöll, með reiðvöllum og kapellu sem var staðsett á sama stað og núverandi kapella. Þetta var mjög dýrt og var byggingarkostnaðurinn yfir helmingi tekna á ári fyrir allt ríkið eða sem verðmæti allra eigna á Sjálandi.
Önnur Kristjánsborg
thumb|Önnur Kristjánsborg Eftir eldsvoðann 1794 vantaði að taka frumkvæðið og byggja nýja höll enda var þetta dýr framkvæmd. Það var ekki fyrr en árið 1803 að Kristján VII, konungur, ákvað þóknunina fyrir þann sem myndi skipuleggja og hafa umsjón með byggingu bæði nýrrar hallar, nýs ráðhúss og dómshúss fyrir Kaupmannahöfn.
Hinn nýja Kristjánsborg var teiknuð af C.F. Hansen arkitekt, sem hafði sent inn hugmynd af verkefninu árið 1800. Stór hluti ytri múrsins og innri milliveggja lifðu eldinn af og voru endurnýttir. Við nýju hönnunina voru turninn og reiðvellirnir fjarlægðir en þetta hafði verði einn stærsti hluti af fyrri höllinni. Við þessa breytingu færðist aðalinngangurinn að höllinni að Hallartorginu.
Hönnun nýju hallarinnar var í nútíma klassískum stíl sem var andstæða fyrri stíla, rókókó og barokks. Höllin hafði samt enn 6 hæðir eins og sú fyrri.
Seinni eldsvoðinn
thumb|Rústir annarar Kristjánsborg Kristjánsborg númer tvö brann þann 3. október 1884 þótt fólk hafi verið vakandi yfir eldhættunni af fyrri reynslu. Þannig höfðu verið byggðir eldveggir, járndyr, menn settir á vakt og slökkvikerfi útbúið en byggingin hafði þann veikleika að það var mikið af holrúmu þar sem eldur gæti breiðst út. Eldurinn kviknaði nálægt Rigsdagsalnum, þingsalur, og aftur var það ofn sem orsakaði það. Eldurinn dreifði sér fljótt um mið- og suðurvæng hallarinnar og eftir nokkurn tíma gáfust menn upp á því að bjarga höllinni og einbeittu sér að því að bjarga kirkjunni og reiðvöllunum sem tókst með dramatískum átökum. Samt var náð það góðum tökum á eldinum að það náðist að bjarga mest öllu innbúinu, bókum, silfrinu og fleiru. Þannig að tapið núna var ekki nærri eins stórt og í fyrri eldsvoðanum.
Þriðja Kristjánsborgin
Við undirstöðuvinnuna komu rústir kastala Absalons og rústir Kaupmannahafnarkastalans í ljós. Það var ákveðið að gera þær aðgengilegar almenningi og var hin sögulega sýning opnuð árið 1924.
Folketinget (Danska þingið)
thumb|Danska þingið (Folketinget) thumb|1: Höllin, 2: Konungshliðið, 3: Hallartorgið, 4: Innri hallargarður, 5: Inngangur að þinginu, 6: Garður ríkisþingsins, 7: Leikhússafn, 8: Hið konunglega hesthús, 9: Marmarabrúin, 10: Sýningarsvæði, 11: Reiðskólinn, 12: Thorvaldsensafnið, 13: Inngangur að hæstarétti, 14: Drottningarhliðið, inngangur að konunglegu móttökuherbergjunum, 15: Hallarkapellan, 16: Garður Jørgens prins
Fyrsta hæð þingsins er hannað í kringum anddyrið, sem er 80 metra langur salur með þingdeildinni (fyrrum neðri deild) sem staðsett er á öðrum endanum og landsþingsdeild (fyrrum efri deild) í hinum endanum. Ásamt salnum eru ýmis herbergi svo sem skrifstofa ræðumanna og skrifstofa stjórnvalda.